મુંબઈ, તા. 20 : મહારાષ્ટ્રના પ્રધાનમંડળની 16 અૉક્ટોબરે મળેલી બેઠકમાં એશિયા ખંડની સૌથી વિશાળ ઝૂંપડપટ્ટી ધારાવીની સમગ્ર 240 હૅક્ટર જમીનને એક જ ક્લસ્ટર ગણીને તેના પુનર્વસનની યોજનાના નવા પ્લાનને મંજૂર કરાયો હતો. ખાસ તો 26,000 કરોડ રૂપિયાનું બજેટ ધરાવતી ધારાવી પુનર્વસન યોજનામાં બે બિલ્ડિંગો વચ્ચેના અંતરમાં ફેરફાર સંબંધી પ્રસ્તાવ મહારાષ્ટ્ર સરકારના પ્રધાનમંડળની બેઠક સમક્ષ આવ્યો હતો. મુખ્ય પ્રધાન દેવેન્દ્ર ફડણવીસ હસ્તકના શહેર વિકાસ વિભાગ આ પ્રસ્તાવના વિરોધમાં હોવા છતાં ગૃહનિર્માણ વિભાગે પ્રધાનમંડળની મંજૂરી મેળવી લીધી હતી.